බුදුරජාණන් වහන්සේගේ ඉගැන්වීම් ඇසුරින් සාමය සහ සංහිඳියාව සඳහා පෙනී සිටිමින් ශ්‍රී ලාංකිකයින්ගේ ජීවිත නගා සිටුවීමට නොපසුබට උත්සාහයක් උන්වහන්සේ විසින් ගනු ලැබූ බවයි එම නිවේදනයේ පෙන්වා දෙන්නේ.එමෙන්ම, අස්ගිරි මහානාහිමියන්ගේ අපවත්වීම සමස්ත ශ්‍රී ලංකාවාසී ජනතාවට පමණක් නොව ලෝකවාසී බෞද්ධ ජනතාවට සිදුවූ විශාල පාඩුවක් බව එක්සත් ජනතා නිදහස් සන්ධානය ශෝක පණිවුඩයක් නිකුත් කරමින් පවසනවා.එහි මහලේකම් අමාත්‍ය මහින්ද අමරවීරගේ අත්සනින් නිකුත් කර ඇති එම පණිවුඩයෙන් පෙන්වා දෙන්නේ උන්වහන්සේ රටේ සියලු ජනකොටස් අතර සාමානාත්මතාවය අගයමින් සෑම විටම අන්‍යෝන්‍ය සහජීවනය උදෙසා කැපවී කටයුතු කළ යතිවරයාණන් වහන්සේ නමක් බවයි.